Георгій Сяргеевіч Бярозка

Георгій Сяргеевіч Бярозка (, Вільня, Літва — , Масква, Расія) — беларускі і расійскі празаік, крытык-узвышэнец.

 Біяграфія 
Бацька Сяргей Бярозка быў інспектарам вышэйшага гарадскога вучылішча, за савецкім часам першым дырэктарам СШ № 1 у Слуцку. Нарадзіўся  года ў Вільні.

Скончыў у 1927 годзе літаратурнае аддзяленне этналагічнага факультэта Маскоўскага ўніверсітэта. Супрацоўнічаў з часопісам «Узвышша». Даследаваў тэорыю жанраў, творчасць Якуба Коласа. Працаваў настаўнікам у школе, старшым тэхнічным рэдактарам, мастаком-паліграфістам у выдавецтве «Новая деревня», рэдактарам, а потым кінарэжысёрам на студыі «Масфільм». У час Вялікай Айчыннай вайны быў у народным апалчэнні, супрацоўнік дывізійнай газеты, рэжысёр цэнтральнага ансамбля ВМФ, потым франтавога тэатра. З 1954 г. выкладаў у Літінстытуце.

Член Саюза пісьменнікаў Беларусі з 1945 года.

Памёр  года ў Маскве. Пахаваны на Ваганькаўскіх могілках Масквы.

 Творчасць 
З 1925 г. публікаваў вершы ў перыёдыцы. З 1942 г. пачаў пісаць прозу. Пісаў па-руску. Псеўданімы: Бярозка Юры; Сяргееў Ю. Аўтар кніг «Красная лента» (Москва, 1943), «Ночь полководца» (Москва, 1946), «Мирный город» (Москва, 1952—1954), «Избранные повести и рассказы» (Москва, 1957), «Сильнее атома» (Москва, 1959), «Дом учителя» (Москва, 1973).

 Рэжысёр 
 1936 — «Мы з Кранштата», сурэжысёр
 1938 — «Калі заўтра вайна» сумесна з Я. Дзіганам, Л. Анцы-Палоўскім, М. Кармазінскім
 1941 — «Першая конная» сумесна з Я. Дзіганам

 Сцэнарыст 

 Мультфільмы 
 1938 — «Манюка» сумесна з І. Івановым-Вано
 1938 — «Тры мушкецёры» сумесна з І. Івановым-Вано
 1946 — «Арлінае пяро»
 1948 — «Шэрая шэйка»
 1950 — «Здаравяка»
 1956 — «Брыдкае качаня»
 1990 — «Лапландскія казкі»

 Фільмы 
 1960 — Скачок на світанку
 1964 — Няўгаснае полымя

 Узнагароды 
 Ордэн Працоўнага Чырвонага Сцяга (9 верасня 1965) — за заслугі ў развіцці савецкай літаратуры і ў сувязі з шасцідзесяцігоддзем з дня нараджэння.
 Ордэн Працоўнага Чырвонага Сцяга.
 Ордэн Дружбы народаў (5 верасня 1975) — за заслугі ў развіцці савецкай літаратуры і ў сувязі з сямідзесяцігоддзем з дня нараджэння.
 Залаты медаль імя Аляксандра Фадзеева (1974).

 Крыніцы 

 Спасылкі 


Катэгорыя:Рускамоўныя пісьменнікі XX стагоддзя
Катэгорыя:Пісьменнікі Беларусі
Катэгорыя:Пісьменнікі Расіі XX стагоддзя
Катэгорыя:Выпускнікі этналагічнага факультэта МДУ